3. ลักษณะการประกอบธุรกิจ

3.1 ความเป็นมา

บริษัท ปูนซีเมนต์นครหลวง จำกัด (มหาชน) ได้จดทะเบียนจัดตั้งเป็นนิติบุคคลประเภทบริษัทจำกัด
เมื่อวันที่ 16 พฤษภาคม 2512 ด้วยทุนจดทะเบียนเริ่มแรก 100 ล้านบาท
นำหุ้นเข้าซื้อขายในตลาดหลักทรัพย์แห่งประเทศไทยเมื่อวันที่ 15 เมษายน 2520
และจดทะเบียนแปรสภาพเป็นบริษัทมหาชนจำกัดเมื่อวันที่ 5 พฤศจิกายน 2536 ในปี 2542
มีการเพิ่มทุนจดทะเบียนเป็น 3,000 ล้านบาท แบ่งเป็นหุ้นสามัญจำนวน 300 ล้านหุ้น
ในมูลค่าหุ้นละ10 บาท เป็นทุนชำระแล้วจำนวน 2,500 ล้านบาท และด้วยโครงการซื้อหุ้นคืนจำนวน
2 ครั้งในปี 2546 (Scheme 1) และ 2549 (Scheme 2) บริษัทได้ซื้อหุ้นคืนรวมจำนวน 20
ล้านหุ้น คิดเป็นร้อยละ 8 ของหุ้นที่จำหน่ายได้แล้วทั้งหมด
วัตถุประสงค์ของการซื้อหุ้นคืนก็คือเป็นการบริหารการเงินเนื่องจากบริษัทมีสภาพคล่องส่วนเกิน

เพื่อให้เป็นไปตามข้อกำหนดในกฎกระทรวงเกี่ยวกับการซื้อหุ้นคืน คือ
เมื่อบริษัทจำหน่ายหุ้นไม่หมดภายในระยะเวลาที่กำหนด บริษัทจะต้องลดทุนที่ออกและชำระแล้วลง
โดยวิธีตัดหุ้นทุนที่ซื้อคืน และยังไม่ได้จัดจำหน่ายออกไป ดังนั้น ในปี 2550
บริษัทจึงต้องลดทุนจดทะเบียนด้วยวิธีตัดหุ้นที่ซื้อคืนภายใต้โครงการซื้อหุ้นคืนครั้งที่ 1 จำนวน 12.5
ล้านหุ้น คิดเป็นเงินทุน 125 ล้านบาท เหลือทุนจดทะเบียน 2,875 ล้านบาท และทุนชำระแล้วเหลือ
2,375 ล้านบาท และในเดือนมกราคม ปี 2553
บริษัทได้ทำการลดทุนจดทะเบียนด้วยวิธีตัดหุ้นที่ซื้อคืนภายใต้โครงการซื้อหุ้นคืนครั้งที่ 2 จำนวน 7.5
ล้านหุ้น คิดเป็นเงินทุน 75 ล้านบาท เหลือทุนจดทะเบียน 2,800 ล้านบาท และทุนชำระแล้วเหลือ
2,300 ล้านบาท ในเดือนมกราคม 2553

พัฒนาการที่สำคัญในปี 2553

อาชีวอนามัยและความปลอดภัย

-   ผลการดำเนินงานด้านอาชีวอนามัยและความปลอดภัยในภาพรวมมีการพัฒนาที่ดีขึ้น
    โดยมีอัตราความถี่ในการบาดเจ็บถึงขั้นหยุดงานที่ 0.95 ต่อหนึ่งล้านชั่วโมงการทำงาน
    (รวมผู้รับเหมา)

-   ผลักดันโครงการ “Don't Walk Past” และเปิดตัวโครงการ
    “การสร้างวัฒนธรรมความปลอดภัย” นำร่องที่สายงานจัดส่ง

-   ริเริ่มโปรแกรมการบริหารจัดการด้านอาชีวอนามัยและความปลอดภัยสำหรับผู้รับเหมา
    เพื่อให้เกิดสภาพการทำงานที่ปลอดภัยในกลุ่มผู้รับเหมา

-   บริษัท คอนวูด ได้รับรางวัล “สถานประกอบการดีเยี่ยมด้านการบริหารความปลอดภัย”
    จากกรมสวัสดิการและคุ้มครองแรงงาน จังหวัดสระบุรี

การบริการลูกค้า

-   ผลการสำรวจโดย บริษัท เอซี นีลเส็น พบว่าดัชนีชี้วัดความพึงพอใจของคู่ค้า
    (ตัวแทนจำหน่าย) อยู่ในระดับที่สูงที่สุดในกลุ่มอุตสาหกรรมผู้ผลิตในประเทศไทย

-   พัฒนาคุณภาพของปูน “อินทรีซุปเปอร์พลัส”
    เพื่อเพิ่มประสิทธิภาพด้านการใช้งานให้ตรงกับความต้องการของผู้ใช้
    และเพิ่มศักยภาพในการแข่งขันให้มากขึ้น

-   แนะนำผลิตภัณฑ์ชนิดใหม่ “อินทรีดูราเซม” ซึ่งมีส่วนผสมของสแลก
    สำหรับการใช้งานประเภทพิเศษที่ต้องการความแข็งแรงคงทนเป็นพิเศษ

-   พัฒนา “อินทรีคลับการ์ด” สำหรับเป็นเครื่องมือในการเพิ่มสิทธิประโยชน์ให้แก่ลูกค้า

-   ทำงานผ่านโทรศัพท์มือถือ (Blackberry)
    เพื่อเพิ่มขีดความสามารถในการให้บริการข้อมูลทางการตลาด
    และแก้ไขปัญหาให้กับลูกค้าได้อย่างทันท่วงที

-   พัฒนารูปแบบการชำระเงินทางอิเล็กทรอนิกส์
    เมื่อลูกค้าซื้อสินค้าผ่านเว็บเซลล์ของบริษัทจะสามารถเชื่อมต่อกับเว็บไซต์ของธนาคารซึ่งลูกค้ามีบัญชี
    และสามารถทำคำสั่งตัดเงินในบัญชีธนาคาร เพื่อชำระค่าสินค้าได้ในเวลาที่ต้องการ
    เพื่อสนับสนุนการบริการ และเพิ่มความสะดวกในการซื้อขายสินค้า

สายงานการจัดส่ง

-   จากผลการสำรวจความพึงพอใจของลูกค้าพบว่า
    โลจิสติกส์มีจุดแข็งในเรื่องของคุณภาพการบริการที่เหนือกว่ามาตรฐานอุตสาหกรรมในประเภทของการบริการจ่ายและส่งมอบสินค้า

-   ผู้ขนส่งอินทรี 19 ราย ได้รับการรับรองมาตรฐานคุณภาพบริการขนส่งด้วยรถบรรทุก (“Q”
    Program) จากกรมขนส่งทางบก

-   ผู้ขนส่งอินทรี 26 ราย ได้รับการรับรองมาตรฐานด้านการจัดการ (ISO 9001-2008)
    และอีก15 รายได้รับการรับรองมาตรฐานด้านความปลอดภัย( OHSAS 18001)

อินทรีคอนกรีต

-   ขยายเครือข่าย “อินทรีคอนกรีตแฟรนไชส์” ครอบคลุม 40 จังหวัดทั่วประเทศ

-   ได้รับการแต่งตั้งให้เป็นผู้จัดส่งคอนกรีตผสมเสร็จรายหลัก ให้กับโครงการขนส่งมวลชน
    “สายสีแดงอ่อน” และ “สายสีม่วง”

-   ได้รับการแต่งตั้งให้เป็นผู้จัดส่งคอนกรีตผสมเสร็จรายหลัก
    ให้กับผู้ประกอบการอสังหาริมทรัพย์รายใหญ่ได้แก่ “พฤกษา” และ “แสนสิริ”

จีโอไซเคิล - การให้บริการด้านการจัดการของเสีย

-   ได้การรับรองมาตรฐาน (ISO/IEC 17025:2005)
    ห้องปฏิบัติการวิเคราะห์เชื้อเพลิงทดแทนและวัตถุดิบทดแทน
    จากสำนักงานมาตรฐานผลิตภัณฑ์อุตสาหกรรม

-   ได้รับรางวัลเหรียญทองด้านการเผาร่วมในเตาปูนซีเมนต์ จากกรมโรงงานอุตสาหกรรม
    ซึ่งเป็นการจัดระดับมาตรฐานการให้บริการจัดการกากอุตสาหกรรมปี 2553

พันธมิตรทางธุรกิจและคู่ค้า

-   บริหารความสัมพันธ์กับผู้ขายสินค้าและบริการอย่างต่อเนื่อง
    ทั้งนี้เพื่อยกระดับความสัมพันธ์ระหว่างกันให้ดียิ่งขึ้นเพื่อวัตถุประสงค์ในการสร้างมูลค่าเพิ่มร่วมกัน

-   ริเริ่มโครงการบริหาร เงินทุนหมุนเวียนสุทธิ
    เพื่อวัตถุประสงค์ในการลดวัสดุคงคลังและกำหนดระยะเวลาในการชำระหนี้ทางการค้าที่เหมาะสม

พนักงาน

-   ผลการสำรวจความผูกพันของพนักงานต่อองค์กร มีคะแนนสูงกว่าค่าเฉลี่ยของภาคธุรกิจ

-   พนักงานส่งผลงานเข้าประกวดในโครงการ 2010 INSEE Excellence Awards ทั้งสิ้น
    412 ผลงาน โดยพนักงานมีส่วนร่วมร้อยละ 68 ของจำนวนพนักงานทั้งหมด

-   ศูนย์การเรียนรู้อินทรีได้จัดโครงการการพัฒนาผู้นำ หรือ Accelerated Leadership
    Program (ALP Coaching)
    เพื่อพัฒนากลุ่มผู้บริหารที่มีศักยภาพสูงแบบเร่งด่วนด้วยวิธีการฝึกสอนจากผู้บริหารระดับสูง
    เพื่อเพิ่มพูนจิตสำนึกและความรู้ความสามารถในการเป็นผู้นำ รวมทั้งการสร้างเครือข่าย

-   ได้รับรางวัลสถานประกอบกิจการดีเด่นด้านแรงงานสัมพันธ์และสวัสดิการแรงงานประจำปี
    2553 จากกรมสวัสดิการและคุ้มครองแรงงาน กระทรวงแรงงาน

-   ทำการอบรมเรื่องการแข่งขันทางการค้าอย่างเป็นธรรม

นักลงทุน / ผู้ถือหุ้น

-   ใช้นโยบายการจ่ายเงินปันผล

-   ได้รับผลการประเมินให้จัดอยู่ในกลุ่ม “ดีเยี่ยม” ด้วยคะแนนเต็ม 100 คะแนน จากโครงการ
    AGM assessment ปี 2553

-   ได้รับผลการประเมินในกลุ่ม “ดีมาก” จากโครงการสำรวจ
    การกำกับดูแลกิจการบริษัทจดทะเบียน สำรวจโดยสมาคมส่งเสริมสถาบันกรรมการบริษัทไทย
    ซึ่งสนับสนุนโดยตลาดหลักทรัพย์และสำนักงานคณะกรรมการ ก.ล.ต.

การพัฒนาอย่างยั่งยืนและความรับผิดชอบต่อสังคม

-   เปิดตัวโครงการ “โลกน่าอยู่ …. คู่หัวใจสีเขียว” เพื่อสื่อสารแนวคิด “Growing GREEN
    Together” ไปยังผู้มีส่วนได้เสียกลุ่มต่าง ๆ ได้แก่ ลูกค้า คู่ค้า ชุมชน และพนักงาน

-   อินทรี อะกรีเกตได้รับรางวัล “เหมืองติดดาว” จากกรมควบคุมมลพิษ

-   คอนวูดได้การรับรองฉลากเขียวสำหรับวัสดุที่เป็นมิตรกับสิ่งแวดล้อมจากสำนักงานคณะกรรมการสิ่งแวดล้อม
    ประเทศสิงค์โปร์

-   ปูนซีเมนต์นครหลวง จัดส่งถุงยังชีพเพื่อช่วยเหลือประชาชนในพื้นที่ที่ได้รับผลกระทบจากอุทกภัย

-   โครงการโรงเรียนสีเขียวรวม 3 แห่งได้ก่อสร้างแล้วเสร็จในปี 2553

    2.  ลักษณะธุรกิจของบริษัทในเครือและบริษัทย่อย

        []

        3.3 โครงสร้างรายได้

[]